Õhuhulk ja imemisvõimsus püsivad head, kui prügikonteinerit ja filtrit hoitakse puhtana ja hoitakse ära torustiku ja vooliku ummistused.
BEAM Alliance kesktolmuimejal on hooldusvaba mootor, mida ei pea õlitama. Kui mootoriga on probleeme, võta ühendust kohaliku edasimüüja või maaletoojaga. Nõrgenenud imemisvõimsus viitab, et süsteem ei tööta täisvõimsusega. Kui prügikonteiner on täis ja filter ummistunud, siis ei pääse õhk liikuma läbi seadme ja võimsus väheneb. Eemalda kiirlukustiga prügimahuti  seadmest ja tühjenda see. Prügimahuti asetatakse tagasi seadme külge tõstes kuni käib kinnitusklõps. Kui prügimahuti on valesti kinnitatud siis kesktolmuimeja ei tööta korralikult.
Kesktolmuimejas võib olla lisavarustusena ühekordse kasutusega tolmukott, mis visatakse minema kui see saab täis. Kui tolmukott on täis siis  imemisvõimsus langeb. Vaheta tolmukotti 2-3 korda aastas kasutusest lähtuvalt. Tolmukotte müüvad edasimüüjad ja maaletooja.
Lisana paigaldatud HEPA-filtrit peaks vahetama siis kui prügikonteinerit on kolm korda tühjendatud või kui filter on olnud kasutuses aasta.